Модул Ъглово разстояние
Модул Ъглово разстояние
Ъглово разстояние
Инструментът Ъглово разстояние се използва за измерване на ъгъла между произволни две точки на небето. Вие задавате екваториалните координати на желаната двойка точки и след това получавате ъгъла между двете точки.
Има и възможност за вкарване на данни от файл за този модул. В този режим вие посочвате име на входен файл, който съдържа редица параметри (до четири) на всеки ред: начална ректасцензия (RA), начална деклинация (Dec), крайна ректасцензия и крайна деклинация. По подразбиране всеки ред трябва да съдържа четири числа, означаващи стойностите на RA и Dec за двойки точки. Като алтернатива можете да посочите една стойност за всяка от тези четири координати в панела на калкулатора (съответните стойности във входния файл трябва да се пропуснат, ако са посочени в калкулатора).
След като сте посочили името на входния файл и името на изходния файл, просто натиснете бутона Старт за генериране на изходния файл.